Lühiülevaade 2018. aasta Kanepi valla eelarvest

Käesolev Kanepi valla 2018. a eelarve kajastab ühinenud omavalitsuste – Kõlleste, Valgjärve ja Kanepi valdade ühtset eelarvet.

Kanepi valla eelarve on koostatud kassapõhiselt. Eelarve koostamise aluseks on ühinenud valdade eelarvestrateegiad 2017-2021 ning Kanepi valla ühinemisleping.

2018. aastaks valla prioriteedid:

* Vald on konkurentsivõimeline tööandja: töötajate töötasu tõstmine ja ühinenud valdade töötajate palkade ühtlustamine.
* **Jätkusuutlik ja konservatiivne eelarvepositsioon:** põhitegevuse kulud on planeeritud põhitegevuse tuludest väiksemad, põhitegevuse tulem on positiivne.

Põhitegevuse tulud

**2018. aasta eelarves on planeeritud tulud 6 368 184 eurot. See on 159 396 eurot ehk 2,57% enam kui 2017. aasta eelarve täitmine.**

* Eelarve tuludest 53,05% ehk 3 378 081 eurot moodustab tulumaks (võrreldes eelmise aastaga kasv +9,2%).
* Eelarve tuludest 3,77% s o 239 790 eurot moodustab maamaks (võrreldes eelmise aastaga kasv +0,1%).
* Kaupade ja teenuste müügist kogutakse eelarvesse 9,61% ehk 612 298 eurot (-5,5%). Laekumisest enamuse moodustab tulud hoolekandeasutustest s o 489 588 eurot ja haridusasutuste majandamistegevusest 71 280 eurot.
* Saadud toetused moodustavad eelarve tuludest 32,95%, s o 2 098 115 eurot (-4,37%). Vabariigi Valitsuse poolt on kehtestatud õpetajate alampalga tõus 1 150 euroni, lisaks laekub riigilt matusetoetuse raha (a` 250 eurot surmajuhtumi kohta), huvitegevuse toetus, asendushooldusteenuse toetus ning lasteaiaõpetajate palgatoetus.
* Muud tulud (keskkonnatasud jms) moodustavad eelarve tuludest 0,63% ehk 39 900 eurot (+13,69%).

Põhitegevuse kulud

**2018. aasta eelarves on planeeritud põhitegevuse kulud 6 123 904 eurot.**

**Põhitegevuse kulud jaotuvad eelarvest tegevusvaldkondade lõikes järgmiselt:**

* **Üldised valitsussektori teenused -** kulub 13,19% ehk 807 882 eurot.
* **Avalik kord ja julgeolek -** kulub 0,24%ehk 14 645 eurot.
* **Majandus -** kulub 3,27% ehk 200 166 eurot.
* **Keskkonnakaitse -** kulub 2,06%ehk 125 283 eurot.
* **Elamu- ja kommunaalmajandus -** kulub 1,77% ehk 108 336 eurot.
* **Tervishoid -** kulub 0,05% ehk 3 813 eurot.
* **Vabaaeg, kultuur ja religioon -** kulub 13,66% ehk 836 658 eurot.
* **Haridus -** kulub 47,16%ehk 2 888 312 eurot.
* **Sotsiaalne kaitse -** kulub 18,60% ehk 1 138 809 eurot.

Põhitegevuse kulud tegevusvaldkondade lõikes 2018. aastal



**Põhitegevuse kulud jagunevad eelarvest majandusliku sisu järgi järgmiselt:**

* **Personalikulud** moodustavad 53,59% s o 3 281 946 eurot.
* **Majandamiskulud** moodustavad 36,66% s o 2 244 256 eurot.
* **Sotsiaaltoetused** moodustavad 4,99% s o 305 880 eurot.
* **Eraldised moodustavad** 3,29% s o 201 704 eurot.
* **Muud kulud** moodustavad 1,47% s o 90 118 eurot.

Põhitegevuse kulud majandusliku sisu järgi 2018. aastal

**VALDKONNAD**

***Üldised valitsussektori teenused – valdkonna eelarve kokku 807 882 eurot***

Siin on kavandatud Kanepi vallavolikogu tööga seonduvad kulud, Kanepi Vallavalitsuse kui ametiasutuse tegevuskulud, eelarve reservfond, alustava ettevõtte toetus ja liitude liikmemaksud.

***Avalik kord ja julgeolek - valdkonna eelarve kokku 14 645 eurot***

Kajastatakse Saverna ja Kõlleste Vabatahtlike Päästeseltside tegevuskulud ja videovalve hooldus.

***Majandus - valdkonna eelarve kokku 200 166 eurot***

Kajastatakse vallateede ja tänavate hooldus ja jooksev remont, kauplusauto tegevuse toetus, valla üldmajanduslike arendusprojektide koostamise ja täiendamise kulud.

***Keskkonnakaitse –valdkonna eelarve kokku 125 283 eurot***

Kajastatakse valla jäätmekäitluse korraldamisega seotud kulud, avalike haljasalade korrastamise- ja hoolduskulud, jäätmehalduse mooduli rent.

***Elamu- ja kommunaalmajandus – valdkonna eelarve kokku 108 336 eurot***

Kajastatakse tänavavalgustuse elektrikulud ja muud tänavavalgustusega seotud kulud, välja renditud ruumide majandamiskulud, kalmistute korrashoiu kulud, lemmikloomade püüdmise ja varjupaigas hoidmise kulud, omasteta isikute matmisega seotud kulud.

***Tervishoid – valdkonna eelarve kokku 3 813 eurot***

Kajastatakse apteegi, perearsti ja hambaravi ruumide ülalpidamiskulud ning personalikulud tervishoiualaste teenuste osutamise eest.

***Vabaaeg, kultuur ja religioon – valdkonna eelarve kokku 836 658 eurot***

Kajastatakse toetused spordiklubidele, MTÜdele, seltsingutele; tegevuskulud spordi- ja vabaaja ürituste ning kultuuriürituste läbiviimiseks, spordikoolide kohamaksud, noortekeskuste tegevuskulud, raamatukogude (8 tk) tegevuskulud, kultuurimajade ja seltsimaja tegevuskulud, vallalehe tükkimise ja laiali kande kulud.

***Haridus – valdkonna eelarve kokku 2 888 312 eurot***

Kajastatakse lasteaedade (5 tk) tegevuskulud, koolide ( 2 põhikooli ja 1 gümnaasium) tegevuskulud, kohatasud koolides ja lasteaedades (teiste valdade, linnade koolides käivate Kanepi valla laste eest makstav kohatasu), õpilasveo dotatsioonid, koolitoidu kulud.

***Sotsiaalne kaitse – valdkonna eelarve kokku 1 138 809 eurot***

Kajastatakse hooldekodude (2 tk) ja pansionaadi tegevuskulud, ostetud hooldekodu teenused, asendushooldus- ja järelhooldusteenus, toetused inimestele, peredele, sotsiaaltöötajate tegevuskulud.

Alljärgnevas tabelis on välja toodud valdkonniti kolme valla 2016 a ja 2017 a eelarvete täitmised ning 2018 a eelarve.

|  |  |  |  |  |  |  |
| --- | --- | --- | --- | --- | --- | --- |
|   | **VALDKOND** | **Kokku 2016 atäitmine** | **Kokku 2017 atäitmine** | **Kanepi valla 2018 a eelarve** | **% 2017/2016** | **% 2018/2017** |
| 01 | Üldised valitsussektori teenused | 747 408 | 945 682 | 807 882 | 27% | -15% |
| 03 | Avalik kord ja julgeolek | 10 022 | 16 774 | 14 645 | 67% | -13% |
| 04 | Majandus | 211 301 | 199 751 | 200 166 | -5% | 0% |
| 05 | Keskkonnakaitse | 93 321 | 104 997 | 125 283 | 13% | 19% |
| 06 | Elamu- ja kommunaalmajandus | 132 880 | 92 872 | 108 336 | -30% | 17% |
| 07 | Tervishoid | 5 768 | 3 336 | 3 813 | -42% | 14% |
| 08 | Vabaaeg, kultuur, religioon | 530 464 | 671 347 | 836 658 | 27% | 25% |
| 08 | Haridus | 2 353 071 | 2 537 447 | 2 888 312 | 8% | 14% |
| 10 | Sotsiaalne kaitse | 948 098 | 963 168 | 1 138 809 | 2% | 18% |

**Investeerimistegevus**

**2018. aasta eelarves on planeeritud investeeringukulud 826 123 eurot**

**Investeeringukulud koosnevad:**

* **Põhivara soetusest**, s o 696 202 eurot.
* **Põhivara soetuseks antavast sihtfinantseerimisest**, s o 70 000 eurot hajaasustuse programmile.
* **Osaluste soetusest,** s o 50 000 eurot.
* **Finantskuludest,** s o9 921 eurot.

**Investeeringutulud on planeeritud summas 451 793 eurot ja koosneb:**

* **Põhivara müügist**, s o 6 000 eurot
* **Põhivara soetuseks saadavast sihtfinantseerimisest**, s o 445 725 eurot (ühinemistoetus).
* **Finantstuludest**, s o 68 eurot.

**Finantseerimistegevus**

* **Finantseerimistegevuse** all kajastatakse laenude tagasimaksmine, s o 188 844 eurot.

Eelarve projektis on valla **omafinantseerimisvõime** ehk põhitegevuse tulude ja põhitegevuse kulude vahe **244 280 eurot** ehk 3,84% põhitegevuse tuludest, mis on suunatud investeeringuteks.

**Likviidsete varade maht** **väheneb summas 318 894 eurot**, mis on 5,0% põhitegevuse tuludest. Likviidsed varad on suunatud finantseerimistegevuseks summas 188 844 eurot ja investeerimistegevuseks summas 130 050 eurot.

*Koostas*

*Kaida Vool*

*finantsnõunik*